
'KA IIOIKK PIIIA A KK KUIIINA WILLIS, 

O KANA KOT KAULANA 

I KE AUPUNI KUIKAWA, E HAALELE I K(') LAKOU Kl! 
LANA ATJPUNT A E HOIHOI AE ĪA LĪLTUOKALANL 

E Mr. Peki^iukna a mk n\ Kkonimana : 

Ua kaumaha nui ka manao o ka Peresidena o Amerika Huipuia 
110 ka hoohakalia ia o ka ninau pili ia Hawaii, aka uae, he niea keia 
i liiki ole ke alo ia ae, 

A ua ulu nui mai no hoi ka hapanui o keia mahope iho o ko'u 
hiki ana mai nei, no kekahi mau kumu liana mua i mnkomako ia ai 
au e hana e a hooko ia, alaila, lialawai aku au me oukou. TIa mi- 
nainina pu no hoi ka Peresidena a pehi pu n.o lioi m<>. a'u, no ke ano 
malu o na hana i hwelawe ia ai na panai manao ana mawaena o ko 
kakou mau Aupuni a i elua, A ua liiki nae ia'u ke olelo ae, o keia 
mau hana malu i ikeia, ua lawelaweia ia n<» ka pono a ine ka maln- 
hia o ko oukou poe kanaka a pau. 

He makehewa wale no paha ia'u ke hoike e aku mainua, o na 
hana ana a ka Peresidena e pili ana i ka uinau Hawaii ua lawelaw r e 
ia ia inea malalo o ke ano alakai hoopono a me ka hana i kupono e 
hanaia ; ua lilo kela hana i keia wa a pela no mai kinohi mai i mea 
kaokoa loa mai na manao kapae i ka pono, a huahua i kekahi a i 
kekahi, aka, me na manao wale no e kulike loa ana me na noho'na 
aloha i kukulu loilii ia me na hipuupuu kuikahi nana i awaiaulu 
pili loa ko kakon mau aupuni pakahi. 

Ua ma.nao ka Pemsidena he hana kupono nana e halla ai ka 
unuhi hou ana mai i ke Kuikahi Hoohui Aina E 5 a me na Agena o 
ko oukou Aupuni, mai ka Aha Henate mai, a e hoouna mai i kekahi 
Luna Aupuni i hilinai ia i Hawaii nei, nana e nieniele a e huli i ka 
oiaio me ka hoopilimeaai ole i na kumu o ko oukou hookahuli au~ 
puni, a e imi noii aku a e hoike i ke kulana oiaio iloko o keia mau 
paeaina. Ua makemake ia keia mau moolelo i mea e hiki pono ai 
i ka Peresidena ke hooko pono i ka hana ana aku i kekahi hana nui 
ano makamae. 

Ma na mea i ikeia a hookomo ia iloko o ka Mr. Blount Hoike, ua 
loaa iho la i ka Pei^esidena kekahi mau manao hooholo a ua paa 



§ 

ia manao ma kekahi alaliele ana e hana ai a i ili mai hoi o ka^ii 
hana ia e lioike aku ai ia oukoiu 

O ke Aupuni Kuikawa aole oia i kukuluia e na kanaka Hawaii^a 
aole hoi mamuli o ko lakou ae ana, a hooholo maikai ana, aole pu 
no oia i hooinau ia Mahope" mai nei me ko kikou ae pam> ana. 

Ua hoole ka Moiwahine i ka haawi aku i kona mau mana Au^ 
puni i ke Aupuni Kuikawa a hiki wale mai no i k& wa i maopopo ai 
iaia, ua ae a ike aku ke Kuhina a Amerika Huipuia o lakou ka ma- 
na aupuni maoli e ku ana ia wa, a ua ae pu oia e kakoo aku me ka 
mala?ma keakea arca ia lakou fne na puali koa o Amerika Huipuia, a^ 
o ka hoole ana aku he mea ia e mokuahana hookahe koke ai ma ia^ 
puali koa/ 

Ua ao ia a?ku oia a hooiaio pu m aku e kona mau Kuhina a me 
na poo alakai pu hoi o k* poe laweiawe hookahuli i kona Aupuni 
ina oia e haawi ana malalo o na kumu keakea kue/alaila, e hoolohe 
ia aku ana fnahope aku kona hihia ma ke ano hoopono e ka Peresi- 
dena o Amerika Huipuia. 

Mahope iho la u l a haawi mai la ka Moiwahine i kona mau mana 
i na poe ko^ o Amerika Huipuia i hoomoana ia ma ia wa ma Hono- 
lulu, um kona hilinai ana maluna o ka manaoio maikai a hoopono o* 
ka PcreBideria mahope iho o kona lohe ana i na mea i hanaia^ a na 
ka Peresidena e wehe hou ae i ka hana a kona Kuhina, a e hoihoi 
hou iaia me kona mau mana Aupuni ana e koi mai nei oia no ka 
Moi Kumv*kafiawai d ko Hawaii Paeaina. 

Mahope iho o na nana hoom-anawanui ia ana o na hoike a Mr. 
Blount ua lawa i ka manao o ka Peresidena, o na hana i lawelawe 
ia e kue ana i ka Moiwahine, ina no aole i paipaiia, aka nae, ua ko- 
kua ia a kakoo ia ua hana la e ka Luna Nui o keia Aupuni e noho 
ana ma Hoiiolulu ; a ua haawi mua oia i kana ae hoopaa e kokua i 
kona mau enemi ma na hana e hookahuli ai i ke Aupuni Hawaii, a 
e kukulu hau m-amuli o ka ikaika i Aupuni hou ma kona hakahaka^ 
a ua hooko oia i kana ae hoopaa ma o ka kauoha ana e hoolele ia- 
kekahi mahele o na koa mailuna mai o ka Boston ma ka la 16th <y 
Ianuaii, 1893, a ma o ka ae a ike ana aku i ke Aupuni Knikawa 
ma kekahi la ana »e, oiai no nae, he nawaliwali loa ua Aupuni la me 
ka hiki ole ke malama iaia iho, & oiai pu hoi ke Aupuni Kumuka- 
nawai e hiki* loa ana. ke kakoo me ka lanakila i kona mau mana ke 
kue ia mai e kekahi mana ikaika mawaho ae <y ko Amerika Huipuia 
mana kaua i hoolele mua ia. 

Nolaila, ua hooholo iho ka Peresidena aole loa oia e hoihoi hou 
ftku iloko o ka Aha Senate i mea na lakou e noonoo ai i ke kuikahi 
ana i unuhi mai ai mailoko oia Aha ma ka la 9 o Maraki i hala, 
A mamuli o keia mau mea i noonooia, ua kauohaia mai au e ka Pe- 
residena e apo aku i ka wa kupono hikiwawe e hoike aku i ka Mok 
^ahine i keia m#a i hooholoia a me kona mau m#nao i na hana koi^' 



koi i ili mai maluna o ko makou Aupuni. Aka nae, ua komo no ka 
manao i ka Peresidena, mamuli no o ka makou komo pu ana e lawe- 
lawe i na hana i kinolii ua ili mai la maluna o makou ke koikoi o 
na hana a na poe a pau e noho ana iloko o Hawaii, a no ia mea lioi 
aole he hana pono ka hoolilo ana i kekahi aoao i mea e hiki ai ke 
hoopilikia ia e kekahi aoao. Nolaila, ua kauoha pu ia mai au ma ia 
manawa hookahi no e hoike aku i ka Moiwahine aia a hoihoi hou ia 
oia, e manao ana ka Pere8idena e hana aku ana oia me ka naau ha- 
nohano kiekie ma o ka haaw T i ana aku i ka olelo kala-hewa piha i 
ka poe a pau i komo pu iloko o na hana kue iaia, me ke komo pu 
ana ma ia olelo kala-hewa o na poe e lawelawe ana a i noho a pili 
oihana a ano e ae paha me ke Aupuni Kuikawa, me ke kaili ole ae 
i kekahi o ko lakou mau pono a kuleana paha i noho ia e lakou ma- 
mua ae o ka hookahuli Aupuni o Ianuari i hala aku, a o na hoaie a 
pau i hana ia e ke Aupuni Kuikawa ma o ka lakou mau lawelawe 
hookele aupuni ana e aponoia ia mea. 

Mamuli o ka hooko ana i na kauoha a ka Peresidena, ua loaa mai 
ia'u ka aelike a ka Moiwahine ma keia alahele, a ke waiho aku nei 
au i keia wa i kekahi palapala i kakauinoa ia eia, me na hoike, a o 
ke kope o ia mea ka'u e waiho loa aku me oukou. 

E heluhelu aku ana au i keia wa mai ka palapala kumu a e waiho 
aku ana au i kope i hooiaio ia me oukou: 

"Owau, o Liliuokalani, mamuli o ko'u hoomaopopo ana i na auo 
kiekie o ka manao pono kaulike nana i kono ka Peresidena o Ame- 
rika Huipuia, a me ka manao pu hoi e kapae ae i na manao hoo- 
mauhala a manao hoopai aku i ka hewa i hanaia mai a e hana pu 
hoi i ka mea pono no na poe a pau iloko o keia mau mokupuni, o 
ia pu hoi na Kanaka Hawaii a me na poe i hana mai na makua 
haole mai, nolaila, ma keia a maloko o keia ke kukala akea hoo- 
iaio aku nei au a ke hoopaa nei ia'u iho ina au e hoihoi hou ia i 
Moi Kumukanawai no ko Hawaii Paeaina, e hoolaha kuahaua 
koke no au me ke kukala ana aohe mau hana a mau kumu, a 
mau hana hookoe ma ko'u aoao no na kanaka a pau i hana maoli 
a kokua paha mawaho ae iloko o ka hookuhuli Aupuui o Ianuari 
17, 1893, a e loaa ia lakou he Kala piha no ka lakou mau hewa 
i hana ai me ka hoihoi ia aku ia lakou o ko lakou mau pono a 
kuleana malalo o ke Kumukanawai a me na Kanawai i haua ia 
e piliana ia mau hewa, a e papa a keakea no au i ka hooholo ia 
o kekahi mau hana e kukuhi ai i ke ano o ka hoopai a e hoopai ai 
paha no na mea i hana ia i ka wa i hala e ka poe nana i kukulu a i 
ole kakoo paha i ke Aupuni Kuikawa. Ā ke ae hooiaio hou 
nei au e lawe mai i ko'u hoihoi hou ia ana e noho malalo o ke Ku- 
mukanawai e ku ana i ka manawa o ka hookahuli Aupuni i olelo ia, 
a e noho no au a e hooko piha i ua Kumukanawai la me kona mau 

hooiaio hoopaa e pili ana i na kuleana kino a me na waiwai i hoaka- 
ka ia ma ua Kumukanawai la. 

"A ke hooiaio hoopaa hou aku nei au ia'u iho a me ko'u Aupuni 
ina e hoihoi hou ia e lawe a apono i na hoaie i hanaia e ke Aupuni 
Kuikawa ma o ka lakou lawelawe ana ma ke ala kupono o na 
hana Aupuni, e hui pu ana hoi me na hoolilo Oihana Koa a me ka 
oihana makai; oiai o ka'u mea i manao ai, ina e hoihoi hou ia, e la- 
we mai e noho i ke Aupuni e like loa la me ia e kuana ma ka la 
i hookahuli kanawai ole ia ai. 

"Hoike ko'u lima ma keia la 18th o Dekemaha 1893. 

«LILIUOKALANI 

"Hoike:— J\ 0. Carttr," 



Ua Hlo hou mai i hana na'u ka hai ana aku ia oe e ke Keonima- 
na o ka mana hooko o ke Aupuni Kuikawa a me kou mau Kuhina, i 
ka niea i hooholo ia e ka Pere»idena no keia ninau, a oukou hoi 
mamuli o ka oukou hana, a me ka ka Moiwahine i hooili ai maiuna 
o'na, ua manao ia oukou e hookuu aku me ka hakalia ole nona i 
kona man kuleana mana i haawiia e ke Kumukanawai. 

A ano la, e Mr. Peresidena a me na Keonimana o ke Aupuni Ku- 
ikawa, mamuli o na noonoo hohonu ana i ke koikoi o na mea e pili 
ana i keia ano kulana, a me ka manao lana oiaio e hookomo ia mai 
ana iloko o ka oukou pane kela kulana kiekie o ka manao aloha 
nina nana e hoopoina i na iini pili kino ponoi iho, nolaila ma ka 
inoa a me ka mana o Amerika Huipuia, ke waiho aku nei au imua 
o oukou i ka ninau : 

E ae ana anei oukou e hooko malalo o ka olelo hooholo a ka 
Pereeidena? 



KA OLELO PANE A PERESIDENA DOLE, 

HE HOOLE KEONIMANA ANA I KA PEBESIDENA 
CLEVELAJSTD NOL 



Hale o ka Mana Hooko, 
Honolulu, Dek. 23, 1893, 

Aloha oe ■: — ka palapala a ko J u hanohano o ka la 19 o Deko, 
maba. e hoike mai ana i ka manao i hooholo ia e ka Peresidena o 
Amerika Huipuia mahope o kana noonoo ana i ke noi a keia Aupuni 
i kuikahi hoohui ma ke ano kalai Aupuni me kona Aupuni, a e 
hoakaka pu mai ana hoi i na mea pili i na hana kuloko ponoi o keia 
mau paeaina, ua lawe ae ke Aupuni e noonoo, 

Oiai, me na manao hookuia kuhohonu makou e hoomaopopo nei 
ua hoole ia ka kela kumuhana waiwai nui a makou i waiho aku ai 
imua o ke Aupuni o Ameiika Huipuia, a i noonoo aponoia hoi e la- 
kou i kinohi, eia no nae, ua loaa mai ia makou ka maha ma o ko 
makou hoopomaikai ia ana mai e na lono pili oihana mua no keia 
kuinuhana, akahi no a loaa mai iloko iho nei o keia mau malama 
eiwa o ke kali ana, 

Oiai makou e lawe mai ana i ka olelo hooholo a ka Peresidena o 
Amerika Huipuia e hoole ana aole e noonoo hou aku i ke kumu- 
hana hoohui aina ma ke ano o ka manao hooholo hope loa keia a ka 
poe Hooponopono Aupuni e noho n^ei i keia wa, aole no nae makou 
e hiki ana ke manao o ka huaolelo hope loa keia a ke Aupuni o 
Amerika e pili ana i keia kumuhana; no ka mea, o ka moolelo ku- 
leana pili like mawaena o na Aupuni elua, o na hana hooikaikai a 
Amerika a me kona hapai ana i na mea e ulu ai na hoonaauao 
Karistiano, a lilo ai i mea nana e kokua maopopo loa ka loaa ana jj 
keia aina o ke kulana hanohano iwaena o na aupuni kuokoa, o ke 
kulana ma ka palapala hoike honua o keia mau paeaina, a me ka mea 
ano nui lo ( a i na Aupuni a i elua, oia hoi na kuleana kalepa pomai- 
kai like i ku loihi iho nei, huipu ae hoi me ko makou nawaliwali 
ma ke ano he Aupuni Alii, na mea nana e hoomaopopo loa mai ke 
kupono o ka hoohui ana ma ke ano kalaiaina o na Aupuni elua a 
ma ke ano pu hoi oia w T ale no ka hopena oiaio maoli ke nana aku 
i na kumi^ i hoikeia ae la. 

Ua kokua nui ia keia manao io o na leo koikoi o na kalai aina o 
Amerika īio kekalii manawa loihi loa, nana hoi i nana me ke apono 
i ka hoohui aina, a o ke kiekie iwaena o keia poe na inoa o W. L. 
Marey, W. H. Seward, Hamilton Fish a me James Gr. Blaine, a he 
poe Kuhina mua o na Aina e wale no keia poe, a oi loa aku hoi ma 
keia kumu hana na poe o ke au hooponopono aupuni hope iho nei 
o oukou, ma o ka kukakuka ana me keia aupuni i kuikahi hoohui 
aina, me ka hoouna ana ia mea iloko o ka Aha Senate na lakou e 
apono mai. 

Nolaila, e hoomau aku ana no makou i keia kumuhana hoohui 
kalai aina me Amerika Huipuia ma ke ano o ka makou kumuhana 
hooponopono aupuni koikoi aku ana keia me na aina e, me ka ma- 
naolana hilinai oiaio e papahi ia ana me ka lanakila ka makou noi, 
ina no aole i keia wa koke mahope aku no i hoomau loa ia aku ai 
na pomaikai like mawaena o na aupuni a i elua. 

na manao i pakui hou ia mai iloko o kau palapala e pili ana i 
ko makou noho'na kuloko ponoi me ka manao e lawelaw r e kuleana 
ole mai, he alahele hou keia iwaena o na kuleana hana o na aupuni 
a i elua. kau mea i hoike mai nei ua manao ka Peresidena o> 
Ameiika Huipuia i keia aupuni "e hookuee aku me ka hakalia ole 
nona (oia paha ka Moiwahine i hoopauia) i kona mau kuleana mana 
i haawiia e ke Kumukanawai/' me ka ninau pu hoi, " e ae ana anei 
oukou e hooko malalo o ka olelo hooholo a ka Peresikena?" Ua 
hiki no ke pane ia aku keia me ka huaolelo hookahi, aka hoi, o ka 
puka ana mai o kekahi mau kumu iloko o kau palapala, a'u e ike 
nei he oiaio ole, a he mau hooholo kuhihewa ka i hookahua ia ma 
ia mau olelo, i Ulo i mea kue mai i keia aupuni, nolaila, ua hiki ole 
ia'u ke hookuu aku i keia mau olelo e hele lanakila; aole no hoi o 
keia w T ale, aka^ o ko ano koikoi pu kekahi a ano hooweliweli mai o 
na helehelena o ka manao i waiho ia mai nei, nolaila, i kupono ai 
ia'u ke paio aku me na wehewehe piha i na ninau i hoala ia mai e 
ia mau mea, 

Aole o makou ae iki he mana kekahi o ka Peresidena o Amerika 
Huipuia e komo wale mai ai e lawelawe kue iloko o ka makou mau 
hana kuloko pili ponoi. Aia wale no ka loaa o ia mana iaia a na 
keia Aupuni ma kana hana e haawi aku, a ma ia mea hookahi wale 
no; a i ole ma ka hoopio ana mai paha i keia Aupuni. 

Ua hoomaopopo iho au o keia ke kahua manao Amerika i hoo- 
puka pinepine ia i kela a me keia manawa e na waha mana o kou 
Aupuiii. 

Ua olelo o Peresidena Jackson ma kana olelo wehe i ka Ahaolelo 
o ka 1836 : u O ke kulana hooponopono Auj)uni rula paa a hana 
maa mau o Amerika Huipuia oia ka hookaawale ana iaia iho mai ka 
komo wale ana e lawelawe kue iloko o na hoopaapaa e pili ana ina 
haoponopono kuloko o na Aupuni e, a mahope aku ae apono a ike 



mkn paha i ka aoao e lanakila ana me ka hooniaopopo ole i na "kiv 
mu i ala mai ai ka hoopaapaa i kinohi. 

Ua hoomaopopo pono ia iho nei no na kumu -alakai o na Kana- 
wai pili Aupuni iloko o na laima ana iho nei o na Aupuni elua 
iloko o na wa & pau i hala, a ua koike hou ia mai bo raa na olelo 
ao i haawiia mai e ke Kuhina Greshain ia Komisina Blount ma ka 
la 11 o Maraki, 1893, a na Blount hoi i hoolaha ae ma na iiupepa 
ma Honolulu ma kana palapala poiioi i ka lehulehu o Honolulu. 
O na olelo o keia mau olelo ao au e hoike nei penei no ia: 

" Aoīe o Amerika Huipuia e olelo ana he mana kona e komo \va- 
le e lawelawe kue iloko ona hana kalai Aupuni a i ole hooponopono 
kuloko paha, a i ole iloko o na hana paonioni kuloko o ko Hawa 
Paeama mawaho ae o na mea i hoakaka ia maloko nei (oia hoi e 
hoakaka ana ma ia wahi no ka malama ama i ka maluhia o ko Ame- 
<rika poe kanaka), aole hoi 110 ka malama ,ana j kekahi kuikahi a po» 
\no e ae paha a lakou e paa nei." 

Aole no i haawiia ma na Kuikahi mawaena o na Aupuni a i elua 
kekahi mana e hiki ai ke komo mai e lawelawe kue wale. 

Nolaila, e ka Kuhina maluna o ke kumu hea i hiki ai i ka Peresi- 
elena o Amerika Huipuia ke hookahua iho i kona mana e komo mai 
ai e lawelawe kue mai? Aole mau hoakaka ma ka-u palapala no keia 
kumu koe wale iho 110 ma na wahi meai koakaka pokole ia ma keia 
mau huaolelo pohihihi : fi Ua ao ia aku oia (ka Moiwhine i hoo- 
pauia) a hooiaio pu ia aku e kona mau Kuhina a me na poo alakai 
pu hoi o ka poe lawelawe hookahuli i kona Aupuni ina oia e haawi ūe% 
malalo o na kumu keakea kue, alaila, e hoolohe ia aku ana inahope 
-aku kona hihia ma ke ano hoopono e ka Peresidena o Ameiika 
Huipuia. 

Mahope iho la ua haawi mai la ka Moiwahine i kona mau mana 
i na poe koa o Amerika Huipuia i hoomoana ia ma ia wa ma Hono- 
Julu, me kona hilinai ana maluna o ka manaoio uiaikai .& hoopono o 
ka Peresidena, mahope iho o kona lohe ana i na mea i hanaia, a na 
ka Peresidena e wehe hou ae i ka hana a kona liuhina, a e hoihoi 
liou iaia me kona mau mana Aupuni ana<i koi mai nei oia uo ka 
Moi Kumukanawai o ko Hawaii Paeaina/"' Eia hou " Da lilo hou 
mai i hana na'u ka hai ana aku ia oe e ke keonimana o ka Mana 
Hooko o ke Aupuni Kuikaw'a, a me kou mau Kuhina i ka mea i 
hooholo ia e ka Peresidena no keia ninau, a oukou mamuli o ka 
oukou hana, a me ka ka Moiwahine i hooili ai maluna ona n (ka 
Peresideiia o Amerika Huipuia), a ua loaa ka i ka Peresidena kona 
mau manao hooholo mai ka Komisina Blount hoike mai. A hiki 
mai la i keia wa aole loa i loaa ia makou he wa kupono e hiki ai ke 
makaikai i keia hoike; aka, mai na wahi pauku liilii i hoolaha ia 
mn> jx®> nupepa; a no kekahi mau kumu i hoike ia mahope akn nei, 

aole makou i ae e waiho aku i ka nmke o Hawaii inalalo o īia roat© 
olelo hoakaka a manao hooholo. 

Ma ka oiaip maoli no aohe lala o> ka Mana Hooko o ke Aupuni 
Kuikawa i kaniailio iki me ka Moiwahine i hoopauia, aole hoi ma 
ka olelo waha a ano e ae paha mai ka wa mai o ke kukala ia ana o 
ke Aupuni hou a hiki mai i keia manawa, koe wale no paha he hoo- 
kahi a elua palapala a'u i hoouna aku iaia e pili ana ikona haalele 
i ka Halealii a e pili ana hoi i na koa kiai a ke Aupuni i ae mua ai 
nona, a me he mea la he mau mea hou ae no o ia ano iike. Ua ma- 
nao wale au o ke kamailio ana paha a Mr. Damon, oiai oia ma ia 
wa lxe- lala.no- ka Papa Olelo ao, ka Mr. Blount i hoike ai ua olelo 
aku i ka Moiwahine i hoopauia ma ka la 17 o Ianuaii, a i hoolaha 
ia ma na nupepa, a malaila iho la paha ke kahua o keia kuleana 
hoohikilele a ka Peresidena a Amerika Huipuia i lawe ai i ka mana 
he hiki iaia ke hookolokolo mai i ko makon mau kuleana e noho 
aupuni ai. Ua ae ia o Mr. Damon ma ka manawa i oleloia ae nei, 
e hele pu me na Kuhina o ke Aupuni mua mahope iho o ko lakou 
halawai kuka ana nie a'u a ine ko'u mau hoa, e halawai me ka Moi- 
wahine i hoopauia ; ui\ hele wale no nae oia ma ke ano oihana ole„ 
aohe mau kauoha i haawiia iaia, a aole no he mana i loaa iaia e 
hana ai ma ka inoa o ke Aupuni, a e hooiaio aku ai paha i ka Moi- 
wahine i hoopauia, ' c Ina oia e haawi ana malaloo na kumu keakea 
kue, alaila, e hooloho ia aku ana mahope aku kona hihia ma ke ano 
hoopono e ka PereBidena o Amei'ika Huipuia. J> 

Ua haawi ia aku ka makou olelo hope mamua iho i na lala o ka 
papa Kuliina i pau pu ai me ke Aupuni ma. ko makou manawa i 
kamailio pu ai G ka Mx. Damon mea i kamailio aku ai me ka 
Moiwaliine i pau ? ua olelo wale no- oia nona ponoi ilio, a aole no< 
oia i hoike mai ia mea ia īnakou. 

Ma ka Mv. Blo-unt hoike o kana mau olelo ma ia wa, i loaa mua 
mai ai i ke Aupuni ka ike no ke ano o kana mau olelo. Aka nae, 
ina 110 paha kakou e ae ana ua liaawi io no ke A^upuni i ka mana e 
hooiaio aku pela ? alaila, auhea "kana hihia " e hoolohe hoopono ia 
ai e ka Peresidena o Amenka Huipuia mahope aku. 

O ka ninau anei. no kona mana e hookahuli aii ke Kumukanawai 
o Hawaii a e kukala ai i Kuiuukanawai hou i kupono i kona make- 
inake, a i ole no koiia kuleana anei e hoihoi hou ia ai oia i ka noho- 
Alii, a i ole paha o kona kuleana anei e kue ana ia Amerika Hui- 
puia no na hana pono ole a ke Kuhina Ste\ T enB i oleloia ai, a i ole o« 
keia mau kumu no anei a pau, a mailoko ae o keia, e wae ae ai i ka. 
mea i makemake ia,. 

Owai anei ka i hiki e pane i keia ninau? 

Aka hoi, ina no o keia mau ninau apau, a o kekahi paha o lakou 5 , 
aole loa he mea moakaka e hiki ai i ka Peresidena o Ameiika Hui- 
puia ke hooholp mai no ka poiio o ke Aupuni Kuikawa ioi ae ma- 

mua o kona ae a ike ana mai i keia Aupuni me na kaupalena ole a 
me ka ae ana i ko lakou mau Kotnisina i hoouna ia aku ai, a me ka 
hooponopono pu ana me lakou i kuikahi hoohui aina, ae ana e ike 
mai i kona Kuhina Nui, a me ka hoouna pu ana mai i elua mau 
Kuhina Nui mamua mai kahi a mahope aku kahi i keia Aupuni no;: 
a ma keia manawa no nae aia ko ka Moiwahine (i hoopauia) Agena 
ma Wasinetona kahi i hooponopono ai nona e hiki pu ai iaia ke ike 
i ka oihana hana o na Aina E. na hana a pau o keia Aupuni 
me ka Peresidena o Ameiika Huipuia ua hoakaka ia ma na palapala 
maw r aena o na Aupuni a i elua a me na hana a me na hoakaka ana 
a ke Kuhina o keia Aupuni ma Wasinetona, a me na Komisina 
Hoohui Aina i hoouna ia aku ai ilaila. 

Ina ua waiho aku makou i ko makou mau pono e noho Aupuni ai 
ia Ameiika Huipuia, alaila e ike ia ana ia mea ma kela mau pala- 
pala a ma na hana a ko makou kuhina a poe komisina hoi. 

A he mea pono hoi e hoike ia kekahi aelike o ia ano i kahua e 
loaa ai ke kuleana i kou Aupuni e komo wale mai ai e keakea, a o^ 
ka noho ana mai ma ke ano Luna Kuikawa aia a mamuli o ka ae 
ana a na aoao elua ia mea. 

Ua hoouna no ka Moiwahine (i hoopauia) i kona loio i Wasine- 
tona e paio no kona kuleana e hoihoi hoi ia ai kona mana, a i nele 
ia mea, alaila, i haawina dala, a i ole, uku poho paha. 

Aole no i ae ia ua loio nei e kau pu ma ka moku a keia Aupuni i 
hoouna ai i San Francisco me na Komisina Hoohui Aina a me ka la- 
kou palapala elele, 

Ua holo keia moku ma na la elua mahope mai o ke kukala ia ana o 
ke Aupnni hou, a ua haawi koke ia aku no ka hoole i ua loio nei 
mahope koke iho o ka loaa ana mai o ke noi no ia mea, ina no ma 
ka la i kukalaia ai paha ke Aupuni a i kekahi la mai paha. Ina hoi 
lia o ka manao ia e waiho ia aku ka ninau o ka hoihoi hou i ka 
Moiwahine (i hoopauia), heaha iho la ke kumu e hoole ia ai kona 
loio aole e kau ma keia moku ? 

Aole no he manao o ia ano, oia hoi, he aelike mawaena ona a me- 
keia Aupuni e waiho i ka hana ma ke ano kuikawa i hoakakaia ma 
kana palapala ia Peresideixa Harrison o ka la 18 o Ianuari, oia hoi 
ka la mahope mai o ke kukala ia ana o ke Aupuni hou. Penei na 
olelo o kana palapala : 

" I ka, Mea Hanohako Benjamin Harbison> 

"Peresidena o Amerika Huipuia — 
" E kuu Hoaloha Kieioie a Maikai: 

" Me ka naau kaumaha kuhohonu au e palapala aku nei ia oe ma. 
keia wa. 

« kekahi o, ko'u mau makaainana, i kokua ia hoi e na kanaka a 

iia aina e, tia hoole i ko lakou noho'na malalo o'u, a ua kipi mai i 
na hooponopono aupuni Kumukanawai ana o ko'u aupuni. 

"Ua hoao lakou e hoopau i ko'u noho alii ana a e kukulu i aupuni 
kuikawa, me ke kue maopopo no i na kanawai kumu o keia aupuni. 

"A mahope iho nei o ka loaa ana ia'u o na hooiaio hiki ole ke ka- 
nalua ia ua kokua a kakoo ka Mea Hanohano Kuhina Kiekie Mana 
Piha o Amerika Huipuia i ka lakou hana kue kanawai, a. ua hoolele 
mai i na koa o Ameiika Huipuia i uka o ka aina no ia mau hana, 
ua waiho aku au malalo o ko lakou ikaika, me ka manaoio aole la 
oia e hana pela ina aole nie ka mana i loaa mai iaia mai kona au~ 
puni mai. 

"He ekolu mau kumu nana i kono ia'u e hana pela: O ka ma~ 
kehewa o ka paonioni ana aku me Amerika Huipuia; o ka make- 
make e kapae ae i na hana ikaika, me ka hookahe koko a me ka 
hoopoino i ke ola a me ka waiwai, a o ka manaoio pu no hoi iloko 
o'u e hoihoi hou mai ana oe a me kou aupuni i ka pono ma kahi o 
ka hewa i hanaia mai nei maluna o makou. 

"Iloko o ka wa kupuno e waiho ia aku ai imua ou kekahi moo* 
lelo hoakaka o na kumu oiaio e pili ana i keia hana, a ke noho nei 
au me ka manaolana e hooholo pololei a hoopono mai ana oe ma- 
waena o'u a me ko'u mau enemi. Aole no keia hoopii i hanaia no'u 
ponoi iho, aka, no ko'u poe makaainana nana i noho iho nei me ka 
oluolu malalo o na noho'na lokomaikai, aloha a malama maluhia ana 
mai a Amerika Huipuia, 

" Ua lawe aku nei ko'u mau hoa paio i kahi moku wale no e hiki 
ai ke loaa ianei no keia hana, a no ko'u lohe ana e hoouna ana lakou 
i poe Elele o loko no o ko lakou heluna e waiho aku i ka lakou 
hoike o na mea i hanaia iho nei ma ko lakou aoao imua ou, nolaila, 
ua noi aku au i ko lakou oluolu e ae mai e hoouna pu aku au ma ia 
moku hookahi i Elele imua ou, nana hoi e waiho aku imua ou i 
ka'u mau hoakaka, e like la me na niea i maopopo ia'u a me ko'u 
poe makaainana i kupaa mahope o'u. 

" Ua hoole ia mai keia noi, a no ia kumu ke noi aku nei au ia oe 
i keia wa ano i loaa ai he pono kaulike no'u a me ko'u poe makaai- 
nana, aole ma ke hana mai o ke Aupuni o Ameiika Huipuia i keka- 
hi mea no keia hana a hiki i ka wa e lohe ai oe i ko'u aoao. 

"E hiki ana ia'u ke hoouna aku i ko'u elēle e aneane ana ma ka 
la 2 o Eeberuari, oiai oia ana paha ka wa mua e loaa ana ia'u ke- 
kahi moku holo aku, a e hiki aku ana oia imua ou me ka hikiwawe 
a pau e loaa ana i mea e loaa ole ai he hoohakalia ma na hoopono- 
pono ana o keia hana. 

"Nolaila ke noi aku nei au ia oe, e kuu makamaka maikai, mai ae 
iki oe i kekahi rnau manao hooholo e loaa ia oe a hiki aku ko'u 
alele, 

u A ke hooia aku nei au ia oe i ka hoomau ia o na manao mahalo 
kiekie. LILIUOKALANI R. 

" Honolulu, Ianuari 18, 1893." 

Nolaila, ina lie mau mea kekahi i hooholo ia mawaena ona a me 
ke Aupuni e waiho i ka ninau o ka hoihoi hou ana iaia i ke Aupu- 
ni imua o Amerika Huipuia, ina la paha ua olelo ia ia manao i hoo- 
holoia ma keia palapala, no ka mea, aole e nele kona hoomaopopo 
ana aku i ka Peresidena ia kumu, oiai ua ike iho la oia ma ia mana- 
wa e hakalia loa ana kona loio alaila hiki aku i Wasinetona. Aka 
nae, aole loa he wahi huaolelo e hiki ai ke hoomaopopo he mea kahi 
i hooholo ia pela. TJa hoouna ke Aupuni i kona mau Komisina 
i Wasinetona no ke kumu nui hookahi, oia hoi i loaa mai ke apono 
o ka Kuhina Stevens ae a ike ana i ke Aupuni hou, a e hooponopo- 
no ai hoi no ka hoohui kalaiaina ana me Amerika Huipuia. O ka 
palapala keakea a kue a ka Moiwahine (i pau) i hanaia ma ka 17 
o Ianuari, ua like no laua me ka leta ana, ka nele i na olelo hooiaio 
ua loaa iki he mau kuka a hooholo like ana e waiho i kona kuleana 
i ka noho Alii, imua o Amerika Huipuia. Aka, o ka manao oiaio 
maoli o kela palapala kue, he mau hoohalahala i na hana i hoakakaia 
a ke Kuhina Stevens a me ke Aupuni hou, a e hoike ana he hoopii 
kana imoa o ke Aupuni o Amerika Huipuia. Ua lawe ia mai no 
ua palapala nei e like loa la me ka lawe ia ana mai ina no ma ka 
hale leta mai. 

Ua kakau ia ka wa i loaa mai ai ma ua palapala nei ma ke noi a 
ka mea nana i lawe mai, i mea hooiaio ua loaa pono mai. 

No ka hoolaha i waiho ia mai e ka Moiwahine (i pau) ua hooha- 
lahala oia imua o Amerika Huipuia, aole kela i lilo i mea nui ia 
makou. Aole no e hiki i kela hoopii hoohalahala ke kaohi ia mai, 
oiai, e mau ana no ka oihana lawe leta e like me ka mea mau, 
Aka, o ka lilo ana o kela hoolaha ia ana mai a me ko makou lawe 
ana mai (me na olelo wehewehe ole) i kahua e hiki ai ke olelo ia 
ua waiho makou i ko makou kuleana e ku ai he aupuni ma ko 
Amerika Huipuia lima; aole loa i ala iki mai ia mea ia makou a 
hiki wale no i ka wa a kou Aupuni i waiho mai ai ia manao. 

Penei ke ano o ua palapala kue nei : 

" Owau, o Liliuokalani ma ka lokomaikai o ke Akua, a malalo o 
ke Kumukanaw r ai o ke Aupuni Hawaii, ka Moiwahine, ke kue mao- 
popo aku nei au ma keia i kekahi hana a me na hana no a pau e 
kue ana ia'u a me ke Aupuni Kumukanawai o ke Aupuni Hawaii i 
hana ia e kekahi poe kanaka e olelo ana ua hoala lakou i Aupuni 
Kuikawa no, a no keia Aupuni. 

"A ke waiho a haawi aku nei au mamuli o ka ikaika i oi ae o 
Amerika Huipuia, nona ke Kuhina Mana Piha, ka mea hanohano 
John L, Stevens, nana hoi i kena na koa o Amerika Huipuia e hoo- 

lele ia ma Honolulu a kukala ae e kokua ana oia i ua Aupuni Kui~ 
kawa nei i oleloia. 

"A i mea hoi e kaohi ai i ka halawai kue ana o na puali koa a 
lilo paha ke ola, nolaila, malalo o keia palapala kue a me ke kena 
pu ia ana mai hoi e keia hana ikaika, ke haawi nei au i ko'u mana 
a hiki i ka wa a ke Aupuni o Amerika Huipuia e wehe ai, mamuli 
o na kumu oiaio e waiho ia aku ai imua ona i ka hana a kona Luna 
Nui a e hoihoi hou ai ia'u iloko o na mana hooponopono ma ke ano 
owau ka Moi Kumukanawai o ko Hawaii Paeaina. 

"Hanaia ma Honolulu, ma ka la 17 o Ianuaii, A, D. 1893. 

" LILIUOKALANI R. 
" Samuel Parker, 

" Kuhina o na Aina E, 

« W. H. CoRNWELL, 

" Kuhina Waiwai. 
" Jno. F. Colburn, / 

" Kuhina Kalaiaina, 
" A. P. Peterson, 

" Loio Kuhina. 

" S. B. Dole a me kekahi poe ae o lakou ka poe o ke Aupuni Ku- 
ikawa o ko Hawaii Paeaina." 

(Kakaukuaia). "Ua loaa mai ma ka lima o ka Papa Kuhina i 
pau i keia la 17 o Ianuari, A, D. 1893. 

" SANFORD B. DOLE, 

"Luna Hoomalu o ka Aha Kuka Hooko o ke Aupuni Kuikawa." 

Malia paha aole i maopopo ia oe, aka, o ka oiaio nae keia, aole iki 
ma kekahi manawa a hiki wale mai nei no i ka wa au i waiho mai 
ai i ka olelo hookuleana a ka Peresidena o Ameiika Huipuia e olelo 
ana i kona mana e komo wale mai ai e keakea kue ma na hana pili 
kuloko o keia aina ma ka la 19 o Dekemaba, i loaa mai he hoike 
pili oihana i keia Aupuni mai ke Aupuni mai o Amerika Huipuia ua 
manao ia ma keia ala hele e hana ia ai. A aole no a hiki i ka wa i hoo- 
laha ia ai ka Mr, Gresham palapala i ka Peresidena o Ameiika Hui- 
puia e pili ana i ka ninua Hawaii, i loaa iki ai he lono oiaio no kela 
ano kalai Aupuni, 

O ka poe no mahope o ka Moiwahine (i pau) ua olelo lakou i kela 
a me keia manawa penei iho la ke ano e hanaia ai, " aole nae i hiki 
iki ia makou ke hilinai i ka waiwai o ka lakou mau lono lauahea e 
pili ana i keia mea, oiai e noho hilinai maluhia ana makou mamuli 
o na kuleana pili Aupuni me kou Aupuni, a me ka hilinai pu hoi i 
ke ano makamaka aloha a hoopoiio o ke Aupuni iioiaa na haiia ajja 

ine makou i ike pinepine ia kona ae ana i ko makou noho kuoko& 
aku ma ke ano mana alii, me ka hoao ole e kaili wale ae i kekahi 
pono mamuli o ka like ole o na ikaika mawaena o na Aupuni elua* 
īna o kau kumu paio mai ua manaoio o Peresidena Cleveland ua 
waiho aku keia Aupuni a me ka Moiwahine (i pau) i ko laua mau 
kuleana pakahi e pili ana i ka noho alii o keia Aupuni iloko o ka 
noho'na hookolokolo mai o Amerika Huipuia a oia ka oiaio, alaila, e 
oluolu anei oe e ninau aku au, inahea nei a aia i hea kahi a ka Pe-* 
residena i malama ai i kana Aha Kuikawa ? 

Aole i loaa iki mai i keia Aupuni ka lohe no ka noho ana o ke- 1 
kahi Aha e like me ia, a aole no hoi he manawa i loaa mai e hiki ai 
ke waiho aku i na olelo hoike no kona mau pono. I na o na nie- 
niele ana iho nei a Mi\ Blount kekahi hapa o na lawelawe ana a ia 
Aha, aole i ike keia Aupuni ia mea aole pu no hoi i hai ia mai ia 
mea ; he oiaio, e like me ka'u i hai ae nei maluna, aole makou i ike ; 
a hiki wale i ka wa i hoolaha ia ai ka ke Kuhina Grresham palapala 
i ka Peresidena Cleveland, i kela mau pule i hala aku nei, ua loaa 
i ka mana hooko Amerika he kahua kalai aapuni hoonioni kue mai 
ka noonoo ia ana< 

A ina no i maopopo ia makou ua haawiia ka mana ia Mr< Blount 
i Komisina e lawe ai i na olelo hoike ma ka ninau e hoihoi hou ia ai 
ka Moiwahine (i pau), alaila, o ke ano o kana lawelawe ana ma kana 
aha ninaninau, e olelo aku au, aole i kupono no na imi ana o ia ano 
a no na imi ana no paha a pau e pili ana i ke kuleana o kekahi kino 
kanaka e hookolokolo ia ai E like me ka lohe i loaa mai ia'u mai 
kahi e hiki ai ke hilinai ia, ua wae oia i kana mau hoike a ua nina- 
iiinau ia lakou ma kahi malu e haawi holookoa ana i na ninau ala- 
kai, me ka haawi ole i kuleana e hiki ai ke ninau hoohuahualau ia, 
a i kekahi manawa me ka ae ole no e hoakaka mai na hoike e like 
me ka lakou mea i makemake ai no ka lakou olelo hoike i unuhiia 
mai e ia mailoko mai o lakou, He mea makehewa wale no paha 
ia'u ke olelo ae malalo o ia ano ninaninau, e lilo ana kekahi poe 
lioike i mea nawaliwali loa iloko o ka lima o kekahi loio akamai, a 
e kauo ia aku ai no hoi e olelo i kekahi mau mea e lilo ai i hapa- 
oiaio a ke ku hookahi iho ia olelo ike lilo i kumu e alakai hewa ai 
a e ano hoopunipuni ai no paha i ka nana aku. He hiki anei ke 
manao aku, o na imi ana i hanaia e like me keia ano e loaa ana na 
olelo hoike ewaewa ole, piha a oiaio no ka hihia e ku nei? 

He mea oiaio paha aole e hoolilo ia ana ka hopena o kekahi Au- 
puni i noho makamaka mai, oia hoi ina kakou e ae ana he mana io 
no i loaa e hookolokolo kuikawa ai, e hoopau wale ia mamuli o na 
ninaninau aoao hookahi wale no me ke ano malu a i hana pu ia hoi 
me ka ike ole o ua Aupuni la a me ka manawa ole i haawiia iaia e 
hoolohe ia ai, a i ole e ike ai paha owai la na hoike. 

Ua hele mai o Mr. Bk>unt i ne'i me ke ano malihini a ua hooma- 

ka koke no e lawelawe i kana hana. Ua hooliio oia i kona manawa 
i ka hana o ka hoakoakoa ana'i na ike e haawiia aku ana, ma ka 
ninaninau ana i na hoike a me ka hoakoakoa pu ana i na papa hoike 
waiwai a me ka noho'na o keia aina a me na moolelo palapala e ae, 
& ua hana oia me ka hooikaika a me ka mikiala, me ka haawi ana i 
kona manawa holookoa no ka hooko ana ia apana hana. He mau 
malama uuku wale no kona i noho iho ai, a iloko no o ia manawa 
ua paa mau kona manawa me keia hana a ua uuku ka manawa i 
loaa iaia e hiki ai ke ike i ke kulana maoli o na hana, a e loaa pono 
ai la mawaho mai ma o ka launa laula ana me na kanaka o ka aina 
a me na launa kamaaina pili kino ana me na ohanakanaka lehulehu 
tne na oihana hoonaauao a oihana mikiala i hoala ia. Ua ike wale 
no oia i ka aina mai kona hale noho aku e ku ana ma ke kikowaena 
o Honolulu, mai na maka aku ka hapa nui o na hoike ana i ninani- 
nau ai. 

Nolaila, malalo o keia mau helehelena he mea maopopo anei e 
hiki ana i ke kanaka ina no i oi loa kona ikaika ma ka imi ana ke 
hana i mau olelo hoike e hiki ai ke hilinai pololei ia i kahua no ke- 
kahi olelo hooholo ma ka ninau pili i ke kulana o kekahi aupuni? 
Nolaila, mamuli o ka nana ana i na kumu oiaio a pau e pili ana i 
ka ninau no ka mana o ka Peresidena e komo mai ai e lawelawe kue 
inai, a i pili pu hoi ma keia hana na lala o ka Mana Hooko> ka poe 
hoi i lawelawe hana maoli a lilo i poe hoike i ike maka» no ia kumu 
ua hiki ia'u ke hooiaio aku i Kou Hanohano aole mamuli o kekahi 
hana a keia aupuni ma ka la 17 o Ianuari i hala aku la, aole hoi 
mahope mai nei, i loaa ai i ka Peresidena o Amerika Huipuia he 
mana e komo mai ai e lawelawe kue iloko o na hana kuloko o keia 
aina, ina no ma na hana i ikeia a hoopukaia paha e keia aupuni me 
ia ka manao^ 

Ua hoike ae oe ma kau palapala " mahope iho o na nana hoomana- 
wanui ia ana o na hoike a Mr. Blount ua lawa i ka manao o ka Peresi* 
dena, o na hana i lawelawe ia e kue ana i ka Moiwahine, ina no aole i 
paipai ia, aka nae> ua kokua ia a kakoo ia ua hana la e ka Luua Nui 
o keia Aupuni e noho ana ma Honolulu; a ua haawi mua oia i kana 
ae hoopaa e kokua i kona mau enemi ma na hana e hookahuli ai i 
ke Aupuni Hawaii, a e kukulu hou mamuli o ka ikaika i Aupuni 
kou ma kona hakahaka, a ua hooko oia i kana ae hoopaa ma o ke 
kauoha ana e hoolele ia kekahi mahele o na koa mailuna mai o ka 
Bosetona ma ka la 16 o lanuaii, 1893, e ma o ka ae a ike ana aku i 
ke Aupuni Kuikawa ma kekahi la ana ae, oiai no nae he nawaliwali 
loa ua Aupuni la me ka hiki ole ke malama iaia iho, a oiai pu hoi 
ke Aupuni Kumukanawai e hiki loa ana ke kakoo me ka lanakila i 
kona mau mana ke kue ia mai e kekahi mana ikaika mawaho ae o 
ko Amerika Huipuia mana kaua i hoolele mua ia." 

Me ka komo ole aku e hoopaa i keia mau kumu, eia kau pane, ua 

nlki ole ia'u ke hoomaopopo i ka pololei o ka Mr. Blouht hoike/ 1 
loaa ai i ka Peresidena na kahua o kana hooholo, oiai aohe manawa 
i loaa ai ia'u e inakaikai ai i kana hoike, Aka* ke makemake nei au 
6 hoole pololei aku me ka leo ikaika i ka oiaio o na kumu pakahi a 
ine na kiimu no a pau i hoike ia ilokō o ka olelo hoakaka maluna 
ae la; aka nae, oiai hoi ua loaa iho la i ka Peresidena ka manao paa 
iloko o kona naau no keia mea, e kamailio aku ana au mai kana 
kahua paio mai. 

Ma ke ano pokole eia maoli ko'u kahuai Ina na na koa Amerika 
i kokua kanawai ole ka poe hookahuli Aupuni ma ke kukulu ana i 
ke Aupuni Kuikawa* alāila 3 aole maluna o keia Aupuni ke koikoi o 
ka lakou haha hewa ana* 

He hana ponoi maoli ia e pili ana i ka hoopai aku ho na hana kue 
hiawaena o ke Aupuni o Amerika Huipuia a me kona mau Luna 
Aupunii 

Ke olelo nei au$ aole loa he mau kumu alakai mua ma na kanawai 
niawaena o ha Aupuni no kela kahua manao mamuli o ia mea i 
hanaia e na koa Aiherika, alaila^ ua ili aku la maluna o Amerika 
Huipuia ka mana maluna o na hana kuloko o keia AupunL Ina na 
he oiaio, e like me kau i olelo mai nei, ua hana ke Aupuni Amerika 
i ka mea e ili aku ai ke koikoi o ka ka Moiwahine koi maluna ona, 
a i hoakakaia hoi, ua lilo koiia nohoalii mamuli o ia hana, alaila,- 
aole ia he nlea na*u e hoopaapaa aku ai 3 koe wale no o ka olelo aku 
ina pela ka oiaio* he nana ia mawaena o ke Aupuni Amerika a me 
ia e hooponopono ai mawaena o laua iho. A o keia Aupuni hoi, i 
ae a ike ia mai kona mana alii, a i like hoi o kona mau mana me ke 
Aupuni o Amerika Huipuia a e noho ana hoi malalo o na kuleana 
hiana noho Aupuni me ua Aupuni la^ aole loa e hiki ke hoopau 
wale ia mamuli o kona hookaa ana i kona mau aie i ka Moiwahine 
(i pau). Nolaila> maluna o keia mau kahua, e Mr. Kuhina, ma ka 
aoao o ko'u Aupuni, ke keakea kue aku nei au me ka mahalo i ka 
|>akaha wale ia mai o koha mau mana e like la me na olelo o kau 
palapala^ He mea paakiki no i ka malihini e like la me oe, a o ka 
oi loa hoi no ka Peresidena o Amerika Huipuia me na hana nui e 
paa ai ka manawa i ili maluna ona, me na hana koikoi e hooke mau 
ana iaia a me kona kamaaina ole i ke ano noho'ha a me ka moolelo 
o keia aina a me ka noho ana kuloko o keia lahui kanaka, ke ike ma^ 
opopo i ke kulana maoli o na hana a ke hoomaopopo hoi i na au o 
ka noho'na ohana, i na manao pili lahui na hana i maa mau a uia 
ha manaoio kahiko^ e kokua ana a pau i na helehelena kalaiaina ku- 
Waho. 

O makou hoi o ka poe i ulu ae a nunui maanei a i hookama hoi i 
keia aina i mau home no makou, ua ike maopopo loa makou i ka 
paakiki o ka malama ana i aupuni kahua paa maanei. 

Q kekahi anaina kanaka i mahekhele ia mailoko mai o elima lw 

ilui, ā o ka hapa nui lioi o ia poe he ike powehiwehi wale no i ka io h 
me ka waiwai o na oihana hana kupono i ka hoikeikeia, ke haawi 
mai nei i na ninau kalaiaina e puhili ai ka naauao o ka poe kalai- 
aina maa mau loa ma ia mea. 

No kekahi mau makahiki loihi i hala ae u& hoomaopopoia tne na 
manao kaumaha kuhohonu e kekahi hapa nui a poe koikoi o keia 
lahui kan&ka, oia hoi he poe haole a nie lia kanaka Hawaii pu no, 
ke ano hoi hope o na hana a ke Aupuhi Alii o Hawaii, a ua hoao 
lakou ma ke ano hanahano e keakea ia mau mea, a ua hoao hoi ma- 
loko aku o na Ahaolelo, na nupepa, a ma ke noi kino maoli ana a 
me na hooikaika ana iwaena o ka poe hilinaiia e kokua a e puana 
me ka leo ikaika i na helehelena kupono e hoikeikeia ai ke Aupuni 
Alii, a e hoala i na mea e makemake mai ai ka lehulehu, a e pale ae 
ni hoi i ka auhulihia i ike maopopoia e hiki niai aiia ina e kaohi ol£ 
ia ua mau hana la> Ua lilo nae keia mau hooikaika ana i mea paio 
hoonaukiuki ia mai e na lii elua i hala ae nei. 

Ma ia manawa mai ua lilo ae la keia mau hana paio i kumu hana 
maopopo mawaena o ka mana Alii a me ka mana Aupuni Makaai- 
nana, a me kawaawa kiekie loa nae me ka akahele ole i alakai ia na 
hana malalo o ka mana AliL O ka kuleana i ae ia i ka Moikane e 
hoopae mai ai i kana waiwai e kauoha ai no kona pono ponoi me 
ka uku ole#i na dute, ua kue ia ma o ka ae ia ana mai e komo na 
huina rama nunui i mea e hoohaumia ai i ka poe koho balota* Ua 
kokua oia i ke koho ia ana o na Luna Aupuni, o ka mana hooko a 
me ka mana hookolokolo pu no, i ka Ahaolelo 3 a ua hookohu laula 
ia ma na oihana na poe hoa i kohoia no ia hale* Ma ka Ahaolelo o 
ka 1886, owau kekahi hoa ma ia kau, a o ka aoao e kokua ana i ke 
Aupuni aia ia lakou ka hapa nui, a he aneane o na hoa a pau ma ia 
hapa nui he poe wale no e paa ana i na oihana mai ke Aupuni, a o 
kekahi poe o lakou me he la elua a ekolu oihana, a ma ia mea e 
hookomo maopopo ana i ka mana Ahaolelo o ke Aupuni malalo o 
ka mana ponoi a koakoa hoi o ka Moikane. 

Na na hana kue kumukanawai, na uha-ai kanawai ole, a me na 
hana hoohiiahila akea o ke kuai ana i na pono oihana me na pomai- 
kai i ka mea oi o ke koho ana mai ia Kalakaua aku na kumu i hiki 
mai ai o ka hookahuli Aupuni o ka 1887, a i loaa pu mai hoi o na 
apono piha a manao kokua mai na luna aupuni nui mai a pau ma 
Honolulu, i huipuia me Kuhina Merrill, a oia no hoi ke Kuhina a 
Peresidena Cleveland maanei ia wa* O kela hookahuli aupuni ana 
na@ aole ia he hana i manaoia no ka hoohui aina, aka^ no ka manao 
i Repubalica Kuokoa, aka hoi, i ka wa i paa ai ke Aupuni Alii iloko 
o ko lakou lima, ua lanakila ae na waha olelo kokua e kaohi iloko o 
ka Aha Kukakuka, a ua ae hou ia aku he hoolimalima no ka wa ole 
i ua oihana la malalo nae o na kumu e hooko pololei ke Alii i ka 
Kumukanawai hou i hoolahaia ae no ma ia manawa nana hoi i 



17 

hoemi nui na mana o ka Moi. Aole no nae o Kalakaua i hooko 
pono i keia aelike a ua hoao ma na ano a pau e hiki ana e alo ae i 
na mea i hoakaka ia. O ka hoala kipi o ka 1889, ua imo ia no e 
kona mau maka, a ua papa ia na kiai o ka Halealii e noho ana ma- 
lalo o kona mana aole i kinai i ua hana la. O ke kaikuahine alii 
Liliuokalani kekahi i komo like ka manao me ua hana la, oia no 
kekahi hoa iloko o ia hana, a nana i haawi kekahi hale noho ona 
mawaho o ke kulanakauhale i wahi hui no ua poe kipi nei. Ma- 
laila na hana i hoolala ia ai a mailaila mai ke kai huakai ana o ka 
poe kipi e kaua mai i ke Aupuni. 

Ua hoopio koke ia no ua hana la iloko o kekahi mau hora uuku 
o ka hakaka ana, me ka lilo no nae o kekahi mau ola ma ka aoao o 
ka poe kipi, e ka poe no nana i lawelawe a holopono ka hookahuli 
■eupuni o 1889. 

A o ka noho aupuni ana iho nei o ka Moiwahine (i pau) he oi 
aku no ka akahele ole a me ke ano hoihope mamua ae o ko ka kai- 
kunane. O ka emi ana mai o kona maamaalea mamua ae o ke kai- 
kunane, a me ka emi ana mai o kona ike ma ka lawelawe ana i na 
hana, ua oi aku nae kona hoopaakiki, a ua like no ka hiki ole ke 
hilinai ia a me ka nele i na kahua hoopono. Ma kona nanaina ua 
hoohiki hookaulua ole wale no oia i ka hoohiki pili oihana e noho 
hooponopono mai e like me ke Kumukanawai, a me he la me ka 
manao wale no he wahi hana ano rula, me kona hoomaka koke no, 
e like me kana olelo hoike ia Mr. Blount, e noonoo i na hana e 
hoopau ai i ua Kumukanawai nei, a e pani mai ai ma kona wahi i 
Kumukanawai i hanaia eia ponoi. Me ia manao like hoomaopopo 
ole no i na mana o ia kanawai, ua hoao oia ma na ano hooikaika e 
alakai i na hookohu oihana ana a pau, o ka mana hooko a mana 
hookolokolo pu hoi. ke Kau Ahaolelo o ka 1892 ka oi aku o ke 
kau loihi i ikeia iloko o ko makou moolelo, a i hoikeia hoi ma ia 
kau na paonioni ikaika ana e kaa ka mana alakai aupuni a me ka 
ahaolelo malalo o ka mana pili kino o ka Moiwahine; ua kaohi 
ikaikaia keia mea e ka aoao kue. 

Iloko o keia mau paio ana eha papa kuhina i kohoia a noho a 
hoopauia, a o ka bila ae lotere, i unuhiia aku ma na la mua no o 
ke kau no ka nele i ka poe nana e kokua, ua lawe hou ia mai ma 
ka wa hope loa o ke kau, i ka wa a ka aoao kue e nawaliwali ana 
ma o ka kaawale ana o kekahi o kona mau hoa, a lawe hou ia mai 
a hooholoia, malalo o na hana pono ole a kue kanawai maluna o na 
hoa ahaolelo, a iloko pu hoi o ia mau hana he mau noi ponoi na ka 
Moiwahine ia lakou. 

O ka Aha Kuhina hoi e noho ana ma ka aoao o ka poe kue a me 
ka hapanui o ka Ahaolelo, he poe i hookohuia e ka Moiwahine ma- 
muli o kona kena ia ana, ua hoopauiaae lakou ma ia mau ano hana 

like, a me kekahi Aha Kuhina hou a kona makemake iho, i hookuu 
ia ai ka Ahaolelo. 

O keia bila ae lotere ua like no kona ano me na oihana like i 
kipaku ia mai mailoko o ma mokuaina a pau o Amerika Huipuia e 
ua imanao hoomaukiuki o ka lehulehu. 

Ina i paa kona kukulu ia ana maanei, alaila, he wahi manawa pokole 
wale no ua pau loa na mana lokomaikai o ke Aupuni i ke kaa iloko 
© ko lakou lima, a e hoohaumia pu ia ai hoi ka noho'na ohana, 
kalaiaina, a me ke ola o keia lahui Oiai no nae ua lilo i mea e 
hookuia ai ka manaofana o ka lehulehu no ke kulana o ka aina i 
ka wa i pau ae ai o ka Ahaolelo, eia no nae ua lawe ia mai no 
ia mea me ka manao ole e hana i kahi mea mawaho ae o ke ano 
kanawai Aka nae, ukali koke ia mai la mahope na hana hoao a 
ka Moiwahine e onou koke mai i kana kahua kalaiaina, a holo kona 
mau Kuhina, no ka hooweliweli ia me na hana ikaika imua o na 
makaainana e kokua a malama mai; aia iho la ma ia manawa i hana 
ia ai ka hoala kue i ka Moiwahine, a ma kela a me keia la i hoakoa- 
koa ia mai ai ka ikaika, a o ka hopena i puka mai ua kukala ia ke 
Aupuni Kuikawa a hoopau loa ia ke Aupuni Moi ma ke kolu o ka 
la mahope mai 

Aole e hiki i kekahi kanaka ke olelo pololei i hoopauia ka Moiwa- 
hine e na koa o Ainerika. Na ka poe e hoike ana ma ka aoao a me 
ka manao o ka lehulehu, a i hoomahuahua ia mai i keia wa, na la- 
kou i hama ka hookahuli aupuni, a na ia poe no i pelu ma kuli o ka 
Au?pumi Alii ma ka 1887 ; a nana pu no i hoopau ka hoala kipi o 
1889, ka poe hoi iioko iho nei o keia mau makahiki he iwakalua i 
kaua mau iho mei e loaa he Aupuni i hoike ia e na makaainana ma 
keia aina, ina no aole na koa o Amerika, e hookahuli ia ana no ke 
Aupumi, no ka imea, o ma kumu o ia mea i hana ia ai, aole i pili i ko 
lakou hiki ana mai. Nolaila, owau, mamuli o ke aloha makamakaa 
pau i ke AupuiM o Ainerika Huipuia au hoi e noho Kuhina mai nei, 
a me ka makemake pu hoi e hanai hoomau aku i ka Eaamao maikai 
o ka lahui kiekie o Amerika, ke waiho aku nei i ka pane a ko'u 
Aupuni no kau kumu manao i waiho mai nei, me ke noi pu aku e 
hoauna aku oe ia mea i ka Pere^dena o Ameiika Huipuia no kana 
noonoo ana. 

Oi^i, mo ke Aupuni Kuikawa he kaawale loa mai ka lilo ana he 
" aupuni ikaika/ , a ē Mki ole ai hoi ke paonioni loihi aku me na koa 
Ameinka Huipoia ma ke ano kaua, eia nae, ua manao makou he 
kulana hiki ole ke wawahiia mal^o © ma kahua alakai mua a pau o 
ke kanawai, a malalo pu hoi o na kahua hooponopono piM aupumi a 
pau a imua pu hoi o ka aha hoopono © ka.luna ike hala. Aole a ma- 
kou hewa i hana aku ai i kou Aupuni ; aohe hewa hahaki rula e hiki 
ke koi ia maluna o makou. O ka makou kumuhana wale no me ko 
oukou lahui, oia wale no keia, no ko makou mahalo kiekie i ko oukou 

mau oihana kuokoa o ka noho ana, ua iini nui makou e pahola like 
ia mai ia pono iloko o ko makou wahi aina kupikipikio, a no ko ma- 
kou aloha pu i kona hae, a me ka manao o kona welo ana mai imua o 
ko makou alo me kona ano lokomaikai a mana nui he mea ia e oi aku 
ai ka pomaikai no na pono a pau o ko makou poe kanaka, ua ku 
makaukau iho nei makou e pakui aku i ko makou aina, i hooku hou 
no kona nani, a i kumu e hooko ia ai ka hoohui ana aku a makou hoi 
i manaoio ai he pomaikai pu no hoi no kou aina, a pela hoi no ko 
makou. 

Ina keia he hewa, alaila, e ae aku ana makou i ko makou hewa. 

Ua kauoha ia mai au e Mr. Kuhina e hoike aku ia oe, me ka ma- 
halo ke Aupuni Kuikawa e hoole hookaulua ole aku nei i ke kumu- 
manao a ka Peresidena o Amerika Huipuia e hoihoi aku i kona 
mana Aupuni i ka Moiwahine (i pau). 

TJa hanaia keia olelo pane aole wale no mamuli o na kumu i 
hoike ia maluna, aka, mamuli pu hoi o ko makou ike i ka makou 
hana a kupaa oiaio mahope o na kanaka koa wiwo ole nona mai na 
hookohu a makou e paa nei, ka poe hoi i kupaa oiaio me makou 
iloko o na hora o ka wa e hoao ia ai ke kanaka nona mai hoi na 
kauoha a me na makemake a makou e ae wale ai no he mana ma 
keia honua. Aole e hiki ia makou ke kumakaia i ka waiwai laahia 
a lakou i waiho mai ai iloko o ko makou lima, he waiwai nana i 
hoike na kahua hoonaauao Karistiano no ka pono a pomaikai o na 
kanaka a pau o keia Paeaina. 

